Københavns Adresseavis, 1832-09-01
En Pige, 14 Aar gammel, fra Bornholm, som kan sye, spinde, samt malke, søger Condition strax som Barnepige. Anvises fra Prindsensgade 382, i Stuen, hvor hun nu tjener. En ung, anstændig Pige, der er tydsk confirmeret, ønsker sig Condition som Boutikspige; i Mangel deraf som Sypige hos et Herskab, ligemeget og i Byen eller paa Landet. Herpaa Reflecterende ville behage at henvende sig paa store Kjøbmagergade Nr. 48, i Boutiken. En anstændig Pige, fra en af Provindserne, som paa egen Haand forstaaer Madlavning, søger Condition til 1ste November, som Kokke= eller Stue=Pige, i Mangel deraf hos en eenlig Dame, Gode Recommendationer mangle ikke fra de Herskaber, hvor hun haver conditioneret. Anvises i Frederiksberggaden Nr. 13, 2den Sal. En middelaldrende Pige ønsker sig en Condition til 1ste November, som Kokkepige, eller som som Enepige. Gode Recommendationer mangle ikke. Hun er at finde paa Hjørnet af Rigensgaden og Balsomgaden Nr. 464, i Stuen. En anstændig Pige, fra Fyen, som godt kan sye og udrette alle huuslige Sysler, ønsker sig Condition til 1ste September. Paa Lønnen sees ikke saa meget, som paa en god Omgang. Anvises fra Frederiksberggaden Nr. 27, i Kjælderen. Et fat Fruentimmer, af honnet Familie, ønsker sig en Condition til 1ste November, som Stuepige eller Goldamme, hos honnette Folk, enten i Byen eller paa Landet. Hun kan bestille alt, hvad der forefalder i Huset. J Mangel deraf at holde Huus for en Enke Anvises fra Brolæggerstrædet Nr. 84, 2den Sal tilhøire. En tro, villig og anstændig Pige ønsker sig Condition til den 1ste November som Stue= eller Ene=Pige, hos eenlige Folk. Gode Recommendationer mangle ikke fra den Familie, hun sidst har tjent. Hun anvises fra det Herskab, hun nu tjener, paa Hjørnet af store Kongensgade og Kongens Nytorv Nr. 215, 1ste Sal. En ordentlig og anstændig Bondepige ønsker sig Condition til 1ste November som Stue= eller Enepige. Hun er tillige villig til at omgaaes Børn og er forsynet med godt Skudsmaal og anbefales paa det bedste, hvor hun tjener, i Klædeboderne Nr. 7, anden Sal. En honnet og dannet Pige, med de bedste Anbefalinger, fra de Steder, hvor hun i flere Aar har tjent, ønsker sig Condition til 1ste November, for at bestille alt hvad der forefalder indvendigt i Huset. Hun kan til Fuldkommenhed Skrædersyning efter Maal, samt Vadske og Strygning. En Billet bedes aflagt paa Hjørnet af Kokkegaden og Tugthuusporten 143, 3die Sal. En honnet Jomfru, fra Landet, som til Fuldkommenhed forstaaer Huusholdning, fiin Vadsk og Strygning (Hun har tjent i store Huse og forstaaer Alt, hvorfor hun har de bedste Anbefalinger, ønsker sig Condition som Huusjomfru eller Huusholderske her i Byen, til 1ste November. Hun anvises fra Hjørnet af Brolæggerstrædet og Knabrostrædet Nr. 75, i Stuen. En honnet, jydsk Pige ønsker sig en Condition som Kokkepige, eller som Stuepige; i Mangel deraf som Enepige, hvor der holdes Karl. Anvises fra det Sted, hvor hun tjener, i Kronprindsessegaden, Litr. D. Nr. 401, anden Sal. En honnet Pige, som har tjent flere Aar paa eet Sted, ønsker Condition som Stuepige eller i Mangel deraf som Enepige. Hun anvises fra det Sted, hvor hun nu tjener, i store Kongensgade Nr. 31. 1ste Sal. En ung, anstændig Pige ønsker sig Condition til 1ste November som Sypige, helst hos et Herskab, som reiser. En Billet, mrkt. C. L. 194, bedes aflagt paa Adressecomptoiret. En honnet Pige ønsker Condition til 1ste November som Enepipige. Hun anbefales fra det Sted, hvor hun nu tjener, i Admiralgaden 102, 1ste Sal.